'Dis 'n wonder dat ek kon vlug,' sê Fairview-eienaar ná aanval | Maroela Media
Charles Back ná die aanval saam met van sy kollegas (Foto: Fairview, Facebook)
Charles Back, eienaar van die wyn-en-kaasplaas Fairview in die Paarl, het in 'n verklaring reageer nadat hy Woensdagoggend vroeg in sy huis op die plaas aangeval en aangerand is.
"Ek het gisteraand 'n gewelddadige plaasaanval hier op my Fairview-plaas in die Paarl oorleef," het Back in 'n verklaring gesê. "Ek het vanoggend besluit om direk van die hospitaal af by Fairview stil te hou, om die jongmense te wys hoe ware werksywer lyk – as deel van ons voortgesette geselsies.
Maroela Media het vroeër berig die voorval het omstreeks 03:00 plaasgevind.
"Om die waarheid te sê, en in alle erns, die aanval was fisies en emosioneel by pynvol. Ek is met 'n breekyster aangerand, het gebreekte bene, is in 'n mat opgerol en vir dood agtergelaat in my huis. Dit is 'n wonderwerk dat ek kon vlug, en dit voel of ek uit die dood opgestaan het. Ek is baie dankbaar dat ek leef, en my hart is met almal wat al familielede in die voortgesette plaasaanvalle verloor het."
Back het dit beklemtoon dat die aanval nie polities verdelend is nie. "Dit was drie gewone bendelede wat deur hul eie selfbelang gemotiveer is. Ek glo in die waardes waarop hierdie land gebou is, en ek vertrou steeds vir harmonie en vrede. Ek is nou dubbel gemotiveer om te kom werk, en ek sal steeds seker maak dat ek 'n bydrae en probeer om selfs die kleinste verskil te maak in my gemeenskap."
Die werknemers het hom terug verwelkom. "Ons is so bly dat jy leef en terug is by die huis!"
Sers. Noloyiso Rwexana, woordvoerder van die polisie, het gesê die aanvallers het toegang tot die woning verkry deur 'n venster te breek. Volgens haar het die verdagtes verskeie elektroniese toebehore en 'n vuurwapen gesteel voordat hulle van die toneel gevlug het. Niemand is nog in verband met die voorval in hegtenis geneem nie.
Back is in 2017 deur lede van Landbouskrywers SA as Boer van die Jaar aangewys. Hy het in dieselfde jaar die prestigeryke 1659-erepenning vir die lewering van voortreflike diens aan die wynbedryf ontvang.
Charles Back ná die aanval (Foto: Fairview, Facebook)
Fairview- wyn-en-kaasplaas (Foto: Facebook)
Ek hoop oom lees die: ek as jongboer is ge-inspireerd. Oom is n yster. Glo ons jongboere sal geslyp word deur oom se voorbeeld. Mag Jesus die fisiese en emotionele genesing gee. Oom maak my trots op my beroep en ek hoop om eendag n sukses soos u te maak. Groete en seenwense. Ps mag die skille van die aanvallers se oe afval
Hierop se ek : Amen. Sterkte vir die boere. Ek hoop Ramaphoza sal n einde aan hierdie wrede en onnodige aanvalle bring.
Hoe sou dit nou kon polities wees
Hulle was honger
Wat 'n ongelooflike wyse om so 'n tragiese gebeurtenis te hanteer. Ek sien en ervaar die ware Jesus in oom se optrede. Kwaad kan nie met kwaad vergeld word nie…..bid vir oom vir spoedige herstel en seën.
Mnr. Beck, ek haal my hoed af vir jou! Knap gedaan dat jy selfs die bedelede wys dat jý 'n vasbeslote boer is wat jou deur niks en niemand laat onderkry nie! Word gou gesond!